Wichtig fir dr Uusgang vum Ränne sin di zahlryyche Hellingen, churzi un giftigi Aastiig vu zmeischt nit meh wie 2 km Lengi un 60-80 m Hecheunterschiid, aber bis iber 20 Brozänt Gäächi, wu derzue zem große Deil nit asfaltiert sin. Am beriemteschte un gferchtetschte sin dr Oude Kwaremont, dr Koppenberg un churz vor em Änd d Muur vu Geraardsbergen mit Gäächine bis zue 20 %. In dr letschte Johr isch d Ronde iber sibzeh Helingen gange. S letscht Hindernis vu em Ziil isch dr Bosberg, rund zeh Kilometer vor em Ziil.